น้ำสีเหมือนเลือดไหลจากหัวนม อัลตร้าซาวด์อย่างเดียวหรือต้องแมมโมแกรมควบคู่ด้วยคะ จะไปตรวจคลินิกเฉพาะทางแต่ที่นี่ไม่มีเครื่องตรวจแมมโมแกรม ถ้าต้องควบคู่กันไปจะได้ไป รพ เลยทีเดียวน่ะค่ะ อายุ33ไม่เจอก้อน หัวนมไม่บุ๋ม ใจร้อนอยากรีบตรวจไม่อยากรอคิวนาน คลินิกสะดวกกว่าน่ะค่ะ
สวัสดีค่ะ อาการที่มีน้ำไหลออกจากหัวนม แยกตามลักษณะของน้ำเป็นสาเหตุดังนี้1. น้ำนม เช่น พบในภาวะหลังหย่านมบุตร มักเป็น 2 ข้าง โดยเกิดจากการกระตุ้นเต้านม เช่น การบีบนวด คลึงเต้านมบ่อยๆ นอกจากนี้อาจเกิดจากการใช้ยาบางชนิด เช่น phenothiazine reserpine หรือเกิดจากเป็นเนื้องอกในต่อมใต้สมอง2. น้ำสีอื่นๆ เช่น ใส เขียว เหลือง น้ำตาล มักเกิดจากท่อน้ำนมเกิดการขยายตัว ส่วนน้อยอาจเกิดจากเป็นเนื้องอกธรรมดาของต่อมน้ำนมหรือท่อน้ำนม3. น้ำปนเลือดหรือเป็นเลือด มักเกิดจากเป็นเนื้องอกของต่อมน้ำนมหรือท่อน้ำนม เช่น papilloma ซึ่งหากมีขนาดเล็ก ก็อาจจะคลำไม่ได้เป็นก้อน นอกจากนี้อาจมีสาเหตุจากจากมะเร็งเต้านมได้ แต่มักคลำได้ก้อนที่ชัดเจนและอาจทำให้หัวหัวบุ๋มดังนั้น หากน้ำที่ไหลจากหัวนม มีสีคล้ายเลือด ดังกล่าวแนะนำให้ไปพบแพทย์ เพื่อแพทย์จะได้ตรวจคลำเต้านมในเบื้องต้น ว่ามีก้อนหรือไม่ หากมีก็จะได้ตรวจพิเศษเพิ่มเติม คือ อัลตราซาวน์เต้านมค่ะ เนื่องจากอายุ 33 ปี ยังไม่แนะนำให้ทำแมมโมแกรม เพราะรังสีจากแมมโมแกรมอาจส่งผลทำให้เกิดเนื้องอกหรือมะเร็งในเต้านมในอนาคตได้หากแพทย์ตรวจคลำไม่พบก้อน หรืออัลตราซาวด์ไม่พบก้อน ก็จะใช้วิธีการฉีดสีดูท่อน้ำนม เพื่อดูว่ามีก้อนเนื้องอกในท่อน้ำนมหรือไม่ต่อไปค่ะ